
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 27P/1/2025 6625200035 18. 09. 2025 JUDr. Elena Petrusová ECLI:SK:OSLC:2025:6625200035.5
ROZSUDOK V MENE SLOVENSKEJ REPUBLIKY Okresný súd Lučenec sudkyňou JUDr. Elenou Petrusovou vo veci navrhovateľa A. B., nar. XX. XX. XXXX, trvale bytom C. A. XXX, proti druhému manželovi D. B., nar. XX. XX. XXXX, trvale bytom C. A. XXX o rozvod manželstva a úpravu výkonu rodičovských práv a povinností a určení výživného na čas po rozvode k maloletej E. B., nar. XX. XX. XXXX, bytom u matky, zastúpenej Úradom práce, sociálnych vecí a rodiny Veľký Krtíš ako opatrovníkom takto rozhodol: I. Súd manželstvo navrhovateľa A. B. s druhým manželom D. B., rodenou F., uzavreté dňa 27. augusta 2011 v Príbelciach, ktoré je zapísané v knihe manželstiev G. H. I. A. vo zväzku 3, ročník 2011, strana 101 poradové číslo 2 , r o z v á d z a. II. Súd s c h v a ľ u j e dohodu rodičov o úprave práv a povinností o určení výživného k maloletému dieťaťu na čas po rozvode v nasledovnom znení: 1. Maloletá E. B., narodená XX. XX. XXXX sa na čas po rozvode z v e r u j e do osobnej starostlivosti matky. 2. Obaja rodičia sú o p r á v n e n í maloleté dieťa zastupovať a spravovať jeho majetok. 3. Otec dieťaťa sa z a v ä z u j e počnúc dňom právoplatnosti výroku o rozvode manželstva prispievať na výživu maloletej E. výživným vo výške 200 Eur mesačne, splatným k rukám matky vždy do každého 15. dňa v mesiaci vopred. 4. Styk otca s maloletou dcérou sa n e u p r a v u j e. III. Žiaden z účastníkov n e m á nárok na náhradu trov konania. odôvodnenie: 1. Predmetom konania medzi účastníkmi je rozvod manželstva a úprava výkonu rodičovských práv a povinností a určenie výživného na čas po rozvode k maloletému dieťaťu. 2. Po vyhlásení rozsudku sa prítomní účastníci konania vzdali svojho práva podať odvolanie voči súdu proti všetkým vyhláseným výrokom rozhodnutia, preto potom súd v súlade s ustanovením § 2 ods. 1 Civilného mimosporového poriadku a ustanovenia § 221 písm. a) CSP vyhotovil rozsudok bez odôvodnenia.
Poučenie: Proti tomuto rozhodnutiu je p r í p u s t n é odvolanie v lehote 15 dní odo dňa jeho doručenia na Okresnom súde Lučenec, Pracovisko Veľký Krtíš, SNP 2/714 písomne v 3 vyhotoveniach a rozhoduje o ňom Krajský súd v Žiline. V odvolaní sa uvedie, ktorému súdu je určené, kto ho robí, ktorej veci sa týka, čo sa s ním sleduje a uvedie sa spisová značka. Okrem toho sa uvedie proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne ( odvolacie dôvody ) a čoho sa odvolateľ domáha ( odvolací návrh ). Odvolanie musí byť podpísané. Rodičia nie sú oprávnení podať odvolanie voči výroku II, ktorým bola rodičovská dohoda schválená ani voči výrokom I, III, proti ktorým sa po vyhlásení rozhodnutia na pojednávaní vzdali svojho práva podať odvolanie. Rozsudok nadobudne právoplatnosť dňom jeho doručenia poslednému z nich. Ak povinná osoba dobrovoľne nesplní vykonateľné rozhodnutie vo výroku, v ktorom bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na súdny výkon rozhodnutia. Ak povinná osoba dobrovoľne nesplní, čo mu ukladá vykonateľné rozhodnutie vo výroku o výživnom, môže oprávnená osoba podať návrh na vykonanie exekúcie podľa zákona č. 233/95 Z. z. Exekučný poriadok. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

